Bhupesh Baghel

Bhupesh Baghel (s. 23. elokuuta 1961) on intialainen poliitikko, joka on toiminut Chhattisgarhin osavaltion pääministerinä vuodesta 2018. Hän on johtanut Intian kongressipuolueen Chhattisgarhin paikallisosastoa vuodesta 2014 alkaen. Vuosina 1993–2003 hän toimi osavaltion lainsäätäjänä, hän oli ministeri Ajit Jogin osavaltiohallituksessa 2000–2003.

Ajit Jogin virkakauden päätyttyä valta vaihtui vaaleissa Intian kansanpuolueen Raman Singhille, jonka jälkeen Baghel toimi opposition varajohtajana 2003–2008. Kongressipuolue pysyi oppositiossa vuoteen 2018 saakka, jolloin vaalivoiton myötä Baghel tuli osavaltion pääministeriksi. Hänen ansionaan pidetään vaalivoittoa, jonka myötä kongressipuolue sai 68 paikkaa Chhattisgarhin 90-paikkaisesta osavaltioparlamentista. Baghel kuuluu Chhattisgarhissa vaikutusvaltaiseen kurmiyhteisöön, jonka myötä hän on alhaiskastisten suosiossa.

Chhattisgarhin pääministerinä Baghel on antanut lausunnon, jonka mukaan aliravitsemus on suurempi uhka Chhattisgarhille kuin naxaliitit. Hän lupasi myös parantaa adivasien pääsyä terveydenhuollon pariin sekä ilmoitti hallituksensa palauttaneen maata takaisin heille.

Lähteet

Aiheesta muualla

Chhattisgarhin pääministerit
Intian kongressipuolueen poliitikot
Vuonna 1961 syntyneet
Elävät henkilöt